Trenervett

**Trenere barnefotball**

* **Som trener er jeg et forbilde for spillerne mine. Da er det viktig at jeg utviser trenervett:**
* Jeg er her for spillerne, ikke for meg selv.
* Jeg ser og hører meg selv «utenfra» og spillerne «innenfra».
* Jeg velger å være positiv, for jeg vet at min oppførsel – både positiv og negativ – smitter over på andre.
* Jeg påvirker både spillerne mine, «benken» min, dommeren, motstanderlaget og publikum gjennom positiv språkbruk og kroppsspråk.
* Jeg ønsker å være et godt forbilde for spillerne mine og en god ambassadør for fotballen og klubben min.
* **Trenervett gir kampvett:**
* Gjennom Fair play -møtet er jeg med på å skape en god fotballopplevelse for alle.
* Jeg samarbeider med motstanderlagets trener om å skape jevnbyrdighet i kampen.
* Alle er like mye verdt. Jeg sprer både spilletid og oppmerksomhet.
* Jeg er utviklingsorientert og veileder spillerne mot neste spillsituasjon. Jeg gjør dommeren god og henger meg ikke opp i dommeravgjørelser.
* Jeg er forberedt på at temperaturen kan bli høy, men jeg, «benken» min og spillerne mine skal takle det positivt og konstruktivt.
* Klarer jeg å etterleve dette, er jeg godt rustet til å være barnefotballtrener.

**Trenere ungdomsfotball**

* **Som trener er jeg et forbilde for spillerne mine. Da er det viktig at jeg utviser trenervett:**
* Jeg er her for spillerne, ikke for meg selv.
* Jeg ser og hører meg selv «utenfra» og spillerne «innenfra».
* Jeg velger å være positiv, fordi jeg vet at min oppførsel – både positiv og negativ – smitter over på andre.
* Jeg påvirker både mine spillere, «benken» min, dommeren, motstanderlaget og publikum gjennom positiv språkbruk og kroppsspråk.
* Jeg ønsker å være et godt forbilde for spillerne mine og en god ambassadør for fotballen og klubben min.
* **Trenervett gir kampvett:**
* Gjennom Fair play-møtet er jeg med på å skape en god fotballopplevelse for alle.
* Jeg tar spillerne med på råd. Jeg har autoritet, men er ikke autoritær.
* Alle er like mye verdt. Jeg sprer både spilletid og oppmerksomhet.
* Jeg er utviklingsorientert og veileder spillerne mot neste spillsituasjon. Jeg gjør dommeren god og henger meg ikke opp i dommeravgjørelser.
* Jeg er forberedt på at temperaturen kan bli høy, men jeg, «benken» min og spillerne mine skal takle det positivt og konstruktivt.
* Klarer jeg å etterleve dette, er jeg godt rustet til å være ungdomsfotballtrener.